સુરેન્દ્રનગર, તા.૨૨ વઢવાણ શારદાગીતા વિદ્યાલય તથા સ્પંદન ટ્રસ્ટ દ્વારા સ્પંદન-૨૦૧૭ કાર્યક્રમનું આયોજન કરવામાં આવ્યું હતું.જેમાં જાણીતા લેખક અને વક્તા જય વસાવડા ખાસ ઉપસ્થિત રહ્યા હતા અને પોતાની આગવી શૈલીમાં બાળ સાહિત્ય અને આધુનિક પરિવર્તન વિષય પર વક્તવ્ય આપ્યું હતું. આ કાર્યક્રમ દરમ્યાન વિવિધ તબીબોની સાહિત્ય કૃતિઓ જેમકે કથા, કવિતા, ગઝલ, લેખન સહિતની રચનાઓનો સમાવેશ કરી વેબસાઈટ તેમજ મોબાઈલ એપ્લીકેશનનું વિમોચન પણ કરવામાં આવ્યું હતું.વિવિધ શહેરોના સ્પંદન ટ્રસ્ટના સદસ્યોએ ડાન્સ, ગીત સહિતના સાંસ્કૃતિક કાર્યક્રમોમાં ઉત્સાહભેર ભાગ લીધો હતો. અત્રે ઉલ્લેખનીય છે કે સ્પંદન ટ્રસ્ટ છેલ્લા સાત વર્ષથી કાર્યરત છે અને તબીબોની સાહિત્ય કૃતિઓનો સમાવેશ કરી દર વર્ષે પુસ્તકનું વિમોચન કરવામાં આવે છે ત્યારે ચાલુ વર્ષે સ્પંદન - ૨૦૧૭ અંતર્ગત આ કાર્યક્રમનું આયોજન કરવામાં આવ્યું હતું. જેમાં ટ્રસ્ટના પ્રમુખ ડો.પાર્થ ગોલ, નરેન્દ્રભાઈ પટેલ, પી.ડી.ગોલ, બિન્દીયા પટેલ સહિતના સદસ્યો સહિત શહેરના અગ્રણીઓ અને સાહિત્ય પ્રેમી જનતા મોટી સંખ્યામાં ઉપસ્થિત રહી હતી.